বিয়ে করতে গিয়ে প্রধান উপকরণ আনতে ভুললেন বর! কী হল তারপর

ওয়েব ডেস্ক : সুন্দরভাবে সুসজ্জিত রয়েছে বিয়ের (Marriage) মণ্ডপ। সেই অনুষ্ঠানে সামিল হতে উপস্থিত ছিলেন আমন্ত্রিতরা। এর পরেই ধীরে ধীরে শুরু হয় বিয়ের সমস্ত আচার অনুষ্ঠান। কিন্তু শুরু হওয়ার পর মাথায় হাত পড়ল বর (Groom) ও কনে (Bride) দু’পক্ষেরই। কারণ বিয়ে সম্পুর্ণ হওয়ার জন্য যে জিনিসটা সব থেকে দরকার, সেটাই ভুলে মেরে দিয়েছেন বর। তা হল ‘সিঁদুর’ (Sindoor)। তবে সেই সময় ত্রাতা হয়ে এলেন অ্যাপনির্ভর পণ্য পরিষেবা সংস্থা। বিয়ের এমনই একটি ঘটনা ভাইরাল (Viral Video) হয়েছে সমাজমাধ্যমে। যা তোলপাড় করে তুলেছে সমাজমাধ্যম। অবশ্য এই ভিডিয়োর সত্যতা যাচাই করেনি কলকাতা টিভি।

ভাইরাল সেই ভিডিয়োর শুরুতেই বরকে অকপটে স্বীকার করলেন, “সাতপাকে ঘোরার পর একটা ছোট্ট জিনিসের দরকার হয়। তা হল সিঁদুর। আর আমি ওটা আমার সঙ্গে আনিনি।” বরের সেই কথা শুনে একেবারে হাসির রোল উঠেছিল।

আরও খবর : ৩৩ বছরের যাত্রা শেষ! অভিনয় জীবনে ইতি টানার ঘোষণা বিজয়ের

আর বরের এই কথা শুনে টনক নড়ে পরিবারের। কারণ ভারতীয় হিন্দুদের জন্য সিঁদুর (Sindoor) ছাড়া যে বিয়ে অসম্পূর্ণ। তবে এই পরিস্থিতে বরকে সাহায্য করতে এগিয়ে এলেন পরিবারের অন্যান্য সদস্যরা। সঙ্গে সঙ্গে অনলাইনে অর্ডার করা হয় ওই গুরুত্বপূর্ণ বস্তুটি। এর কিছুক্ষণ করেই ওই পণ্য সরবরাহ সংস্থার কর্মী সিঁদুর নিয়ে উপস্থিত হলেন। তার পরেই সমস্ত আচার-অনুষ্ঠান মেনে বিয়ে সম্পূর্ণ হয়।

View this post on Instagram

A post shared by Vogueshaire Weddings (@vogueshaire)

মজাদার এই ভিডিয়োটি ‘ভোগশেয়ার’ নামে একটি অ্যাকাউন্ট থেকে পোস্ট করা হয়েছে। যা বহু মানুষ দেখে ফেলেছেন। কেউ কমেন্টে মজার ছলে লিখেছেন, ‘ভেবে দেখুন, এই বিয়ে যদি ভারতের বাইরে হতো, তাহলে সেখানে এই পণ্য সরবরাহ সংস্থাকে পাওয়া যেত না।’ একজন রসিকতা করে লিখেছেন, এই ধরণের অ্যাপগুলি বিবাহ পরিকল্পনাকারীদের মতোই গুরুত্বপূর্ণ হয়ে উঠেছে।

দেখুন অন্য খবর :

The post বিয়ে করতে গিয়ে প্রধান উপকরণ আনতে ভুললেন বর! কী হল তারপর first appeared on KolkataTV.

The post বিয়ে করতে গিয়ে প্রধান উপকরণ আনতে ভুললেন বর! কী হল তারপর appeared first on KolkataTV.